दिनेश कार्तिक बोले- राहुल भी बुरे फॉर्म में, उन्हें खुद इससे निपटना होगा
IND Vs AUS Test 2023; India wicket-keeper batsman Dinesh Karthik Speaks about KL Rahul  भारत के विकेटकीपर बल्लेबाज दिनेश कार्तिक ने कहा कि उन्हें केएल राहुल के लिए बुरा लगा। राहुल दिल्ली टेस्ट में ऑस्ट्रेलिया के खिलाफ भी  रन नहीं बना सके
भारत के विकेटकीपर बल्लेबाज दिनेश कार्तिक ने कहा कि उन्हें केएल राहुल के लिए बुरा लगा। राहुल टेस्ट में ऑस्ट्रेलिया के खिलाफ कुछ खास रन नहीं बना सके। कार्तिक बोले- मुझे राहुल के लिए दूसरी पारी में बुरा लगा, उन्होंने वहां कुछ गलत नहीं किया। उन्होंने लायन की बैक ऑफ लेंथ डिलीवरी को पुश किया, लेकिन फॉरवर्ड शॉर्ट लेग पर पीटर हैंड्सकॉम्ब ने किसी तरह अपने पैड और बॉडी के सहारे बाॅल को कीपर एलेक्स कैरी की ओर भेज दिया। कैरी ने कैच पकड़ा और राहुल एक रन पर आउट हो गए। 
'मैं भी बुरे दौर से गुजरा हूं'
क्रिकबज को दिए एक इंटरव्यू में दिनेश कार्तिक ने कहा- मैं भी अपने करियर में ऐसे दौर से गुजर चुका हूं, जहां मैं वॉशरूम में गया और खूब रोया। यह एक प्रोफेशनल दुनिया है। आपको अपनी समस्या से खुद ही निपटना पड़ता है। मुझे हमेशा ऐसा ही लगता है कि हर पारी मेरी आखिरी पारी होगी।
कार्तिक ने आगे बताया- मैं कई बार ड्रेसिंग रूम में गया और फिर चुप-चाप ड्रेसिंग रूम में जा कर रोया। जब भी ऐसा होता था मुझे बुरा लगता था, लेकिन कई बार चीजें आपके हाथों में नहीं होती हैं।
अगर राहुल बाहर होते हैंं तो सिर्फ एक मैच की वजह से नहीं 
कार्तिक ने कहा कि अगर राहुल इंदौर टेस्ट की प्लेइंग इलेवन में जगह नहीं बना पाए तो वह दिल्ली टेस्ट में खराब प्रदर्शन नहीं, बल्कि पिछले साल साउथ अफ्रीका सीरीज के बाद से जारी खराब प्रदर्शन के कारण होगा।
कार्तिक ने आगे कहा कि केएल राहुल एक शानदार खिलाडी हैं। वे तीनों फॉर्मेट में अच्छे हैं। इस समय उनका बल्ला खामोश है और वह फॉर्म नहीं हैं। मुझे लगता है कि वह शानदार वापसी कर सकते हैं। लेकिन, इंदौर टेस्ट उनकी जगह शुभमन गिल को मौका मिल सकता है।
अब राहुल टीम इंडिया के उप कप्तान नहीं 
भारत की नई टेस्ट टीम में किसी भी खिलाड़ी को उप कप्तान नहीं बनाया गया। ओपनिंग बैटर केएल राहुल अब बतौर प्लेयर टीम में रहेंगे। केएल राहुल को दिसंबर 2021 में टेस्ट टीम का उप कप्तान बनाया गया था।
राहुल ने 3 बार टेस्ट टीम की कप्तानी की है। 2 में जीत और एक में हार मिली, लेकिन इन टेस्ट में राहुल अपनी बैटिंग से कुछ खास प्रदर्शन नहीं कर सके। पिछली 9 पारियों में 23 रन उनका बेस्ट स्कोर रहा। इस दौरान उन्होंने 8, 12, 10, 22, 23, 10, 2, 20, 17 और एक रन के स्कोर बनाए।
